ตร.รวบหนุ่ม พนักงานส่งเอกสาร ค้ายาไอซ์เป็นรายได้เสริม
ตร.สน.พหลโยธิน รวบหนุ่ม พนักงานส่งเอกสาร ค้ายาไอซ์เป็นรายได้เสริม ภายใน ซอยรัชดาภิเษก 42 รับสารภาพ เอาเงินไปเป็นค่าใช้จ่ายในชีวิตประจำวัน  ,เมื่อเวลา 21.50 น. วันที่ 26 มี.ค. พ.ต.อ.อิทธิเชษฐ์ วงษ์หอมหวล ผกก.สน.พหลโยธิน พร้อม พ.ต.ท.คมสันต์ บดิกาญจน์ รอง ผกก.สส.สน.พหลโยธิน พ.ต.ต.ชลากร ปานแดง สว.สส.สน.พหลโยธิน ร่วมจับกุม นายมงคลเลิศ หรือหนุ่ย บุตรดี อายุ 26 ปี พร้อมของกลาง ยาไอซ์ น้ำหนัก ชั่งรวมถุง 7.87 กรัม, อาวุธปืนไทยประดิษฐ์ ขนาด .38 มม. จำนวน 1 กระบอก และกระสุนปืนขนาด .223 มม. จำนวน 3 นัด โดยสามารถจับกุมได้ที่ ซ.รัชดาภิเษก 42 แขวงจันทรเกษม เขตจตุจักร กรุงเทพฯ เมื่อเวลา 19.00 น. ( 26 มี.ค.) ที่ผ่านมา,มีรายงานข่าวว่า การจับกุมครั้งนี้สืบเนื่องจาก บก.น.2 มีนโยบายกวาดล้าง อาชญากรรม ยาเสพติด และอาวุธปืน พ.ต.อ.อิทธิเชษฐ์ จึงสั่งการให้ฝ่ายสืบสวนลงพื้นที่หาข่าว กระทั่งทราบว่า นายมงคลเลิศ มีพฤติการค้ายาเสพติดให้กับลูกค้าในย่านรัชดา จนกระทั่งพบนายมงคลเลิศ เดินอยู่ใน ซอยรัชดาภิเษก 42 มีท่าทีพิรุธ เจ้าหน้าที่จึงขอตรวจค้นร่างกาย พบยาไอซ์และอาวุธปืนไทยประดิษฐ์อยู่ที่ตัว,จากการสอบสวนนายมงคลเลิศ ทราบว่า มีอาชีพเป็นพนักงานส่งเอกสาร และยอมรับว่า ได้ซื้อยาไอซ์มาจากนายบุ้ง (ไม่ทราบชื่อสกุลจริง) ในราคากรัมละ 500 บาท และนำมาจำหน่ายในราคากรัมละ 800 บาทเพื่อเป็นรายได้เสริม โดยเงินที่ได้จะนำมาใช้จ่ายในชีวิตประจำวัน ส่วนอาวุธปืนและเครื่องกระสุนปืน ได้มาจากนายปุ้ย (ไม่ทราบ ชื่อ-สกุลจริง) ซึ่งพักอาศัยอยู่สายไหม ที่นำมาแลกยาไอซ์ จำนวน 2 กรัม,เบื้องต้น เจ้าหน้าที่แจ้งข้อหา มียาเสติดให้โทษประเภท 1 (เมทแอมเฟตามีน หรือยาไอซ์) ไว้ในครอบครองเพื่อจำหน่ายโดยไม่ได้รับอนุญาต, มีอาวุธปืนและเครื่องกระสุนปืนไว้ในครอบครองโดยไม่ได้รับอนุญาต , พาอาวุธปืนไปในเมือง หมู่บ้าน ทางสาธารณะโดยไม่มีเหตุอันควร ก่อนส่งตัวให้พนักงานสอบสวนสน.พหลโยธินดำเนินคดีตามกฏหมาย ต่อไป
ตร.สน.พหลโยธิน รวบหนุ่ม พนักงานส่งเอกสาร ค้ายาไอซ์เป็นรายได้เสริม ภายใน ซอยรัชดาภิเษก 42 รับสารภาพ เอาเงินไปเป็นค่าใช้จ่ายในชีวิตประจำวัน  
รวบหนุ่มค้ายาบ้า,อาชีพเสริม,สน.พหลโยธิน,ยาไอซ์,รัชดาภิเษก 42,ข่าวทั่วไป